ᱵᱷᱟᱵᱚᱱᱟ (ᱯᱟᱴᱷᱚᱠᱤᱭᱟᱹ)

ᱠᱟᱨᱛᱤᱠᱟ ᱢᱮᱱᱚᱱ ᱡᱟᱦᱟᱸᱭ ᱫᱚ ᱟᱡᱟᱜ ᱥᱴᱮᱡ ᱧᱩᱛᱩᱢ ᱵᱷᱟᱵᱷᱚᱱᱟ ᱛᱮ ᱡᱟᱹᱥᱛᱤ ᱩᱯᱨᱩᱢᱮ ᱧᱟᱢ ᱞᱮᱫᱟ, ᱩᱱᱤ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱯᱟᱴᱷᱚᱠᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱛᱟᱢᱤᱞ ᱛᱮᱞᱮᱜᱩ ᱪᱚᱞᱚᱛᱪᱤᱛᱟᱹᱨ ᱥᱟᱶ ᱥᱟᱶᱛᱮ ᱢᱟᱞᱚᱭᱟᱞᱚᱢ ᱠᱚᱱᱱᱚᱲ ᱯᱟᱹᱨᱥᱤ ᱨᱮᱭᱟᱜ ᱪᱚᱞᱚᱛᱪᱤᱛᱟᱹᱨ ᱨᱮᱭ ᱯᱟᱴᱷ ᱞᱮᱫᱟ ᱾ ᱩᱱᱤ ᱫᱚ ᱵᱟᱨᱭᱟ ᱠᱮᱨᱟᱞᱟ ᱯᱚᱱᱚᱛ ᱪᱚᱞᱚᱛ ᱪᱤᱛᱟᱹᱨ ᱥᱤᱨᱯᱟᱹ ᱧᱟᱢ ᱟᱠᱟᱫᱟ ᱟᱨ ᱢᱤᱫᱴᱟᱝ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱟᱹᱭ ᱧᱟᱢ ᱟᱠᱟᱫᱟ ᱾ 

ᱩᱱᱤ ᱫᱚ ᱱᱟᱢᱢᱚᱞ (2002) ᱪᱚᱞᱚᱛ ᱪᱤᱛᱟᱹᱨ ᱛᱟᱞᱟᱛᱮ ᱥᱚᱫᱚᱨ ᱞᱮᱱᱟᱭ ᱟᱨ ᱠᱨᱟᱱᱤᱠ ᱵᱮᱪᱮᱞᱟᱨ (2003), ᱥᱤ ᱟᱭ ᱰᱤ ᱢᱩᱥᱟ (2003)ᱥᱳᱯᱚᱱᱚᱠᱩᱰᱩ ᱪᱚᱛᱤᱠᱠᱟᱛᱷᱟ ᱪᱚᱱᱛᱩ ᱾ (2004) ᱱᱟᱨᱚᱱ (2005)ᱪᱳᱴᱟ ᱢᱩᱢᱵᱟᱭ (2007) ᱟᱨ ᱢᱟᱨᱤᱠᱠᱩᱱᱰᱳᱨᱩ ᱠᱩᱱᱡᱟᱰᱩ (2010) ᱪᱤᱛᱛᱤᱨᱟᱢ ᱯᱮᱥᱩᱛᱟᱫᱤ (2006)ᱡᱚᱭᱚᱢᱠᱳᱱᱰᱟ (2008) ᱟᱨ ᱟᱥᱟᱞ (2010) ᱟᱨ ᱥᱤᱜᱤᱞ ᱠᱚᱱᱱᱚᱲ ᱪᱚᱞᱚᱛ ᱪᱤᱛᱟᱹᱨ ᱞᱮᱠᱟ ᱡᱤᱠᱤ (2010)ᱵᱤᱥᱱᱩᱵᱚᱨᱫᱷᱚᱱ  (2011) ᱟᱨ ᱨᱩᱢᱳᱭᱳ (2013) ᱨᱮ ᱯᱟᱴᱷ ᱞᱮᱫᱟᱭ ᱾ ᱩᱱᱤ ᱫᱚ ᱫᱟᱭᱵᱚᱱᱚᱢᱚᱛᱤᱞ ᱟᱨ ᱱᱟᱢᱢᱚᱞ ᱞᱟᱹᱜᱤᱫ ᱵᱟᱨᱭᱟ ᱠᱮᱨᱟᱞᱟ ᱯᱚᱱᱚᱛ ᱪᱚᱞᱚᱛ ᱪᱤᱛᱟᱹᱨ ᱥᱤᱨᱯᱟᱹ ᱧᱟᱢ ᱞᱮᱫᱟ ᱾

 ᱮᱛᱚᱦᱚᱵ ᱡᱤᱭᱚᱱ 
ᱵᱷᱟᱵᱚᱱᱟ 1986 ᱥᱟᱹᱦᱤᱛ ᱨᱮᱭᱟᱜ 6 ᱡᱩᱱ ᱠᱮᱨᱚᱞ ᱨᱮᱭᱟᱜ ᱛᱨᱤᱥᱩᱨ ᱠᱟᱨᱛᱤᱠ ᱢᱮᱱᱚᱱ ᱩᱛᱩᱢ ᱛᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱯᱩᱥᱯᱟ ᱟᱨ ᱜᱚᱲᱚ ᱪᱚᱞᱚᱛ ᱪᱤᱛᱟᱹᱨ ᱵᱮᱱᱟᱣᱤᱡ ᱵᱟᱞᱪᱚᱱᱫᱨᱚᱱᱟᱜ ᱦᱚᱯᱚᱱ ᱮᱨᱟ ᱾  ᱨᱮᱱ ᱢᱤᱫᱴᱟᱝ ᱢᱟᱨᱟᱝ ᱵᱚᱭᱦᱟ ᱢᱮᱱᱟᱜ ᱠᱚᱣᱟ, ᱡᱚᱭᱫᱮᱵᱽ ᱾ ᱩᱱᱤ ᱫᱚ ᱛᱨᱤᱥᱩᱨ ᱨᱮᱭᱟᱜ ᱦᱳᱞᱤ ᱯᱷᱟᱢᱤᱞᱤ ᱠᱚᱱᱵᱷᱮᱱᱴ ᱜᱟᱨᱞᱥ ᱦᱟᱭᱥᱠᱩᱞ ᱨᱮ ᱥᱮᱪᱮᱫᱮ ᱦᱟᱛᱟᱣ ᱞᱮᱫᱟ ᱾ ᱵᱷᱟᱵᱚᱱ ᱟᱡ ᱫᱚ ᱢᱤᱫ ᱵᱟᱝᱼᱚᱥᱟᱹᱲ ᱦᱚᱲ ᱟᱨ "ᱥᱟᱢᱲᱟᱣ ᱠᱚᱨᱟᱣ ᱫᱚ ᱟᱹᱰᱤ ᱟᱱᱟᱴ" ᱞᱮᱠᱟᱛᱮ ᱵᱚᱨᱱᱚᱱ ᱟᱠᱟᱫᱟ ᱾ ᱩᱱᱤ ᱡᱚᱠᱷᱚᱱ ᱦᱩᱰᱤᱧ  ᱛᱟᱦᱮᱸ ᱠᱟᱱᱟ, ᱩᱱ ᱩᱱᱤ ᱫᱚ ᱯᱟᱴᱷᱚᱠᱤᱭᱟᱹ ᱦᱩᱭᱩᱜ ᱨᱮᱭᱟᱜ ᱥᱳᱯᱨᱳᱭ ᱧᱮᱞ ᱞᱮᱫᱟ ᱾ ᱩᱱᱤ ᱟᱱᱟᱜ ᱥᱟᱵᱟᱫ ᱨᱮᱱ ᱢᱤᱫ ᱯᱟᱹᱴᱷᱩᱭᱟᱹ ᱛᱟᱦᱮᱸᱠᱟᱱᱟ ᱡᱚᱠᱷᱚᱱ ᱩᱱᱤ ᱪᱤᱛᱟᱹᱨ ᱨᱮ ᱟᱭᱟᱜ ᱵᱨᱮᱠ ᱮ ᱧᱟᱢ ᱞᱮᱫᱟ ᱾

 ᱠᱟᱹᱢᱤᱡᱤᱭᱚᱱ 

 2002-2004: ᱮᱛᱚᱦᱚᱵ ᱮᱛᱚᱦᱚᱵ ᱟᱨ ᱥᱟᱠᱥᱮᱥ 
ᱥᱮᱨᱢᱟ ᱩᱢᱮᱨ ᱨᱮ ᱩᱱᱤ ᱫᱚ ᱢᱟᱞᱚᱭᱟᱞᱚᱢ ᱪᱚᱞᱚᱛ ᱪᱤᱛᱟᱹᱨ ᱱᱟᱢᱢᱚᱞ(2002) ᱼᱨᱮ ᱱᱟᱶᱟᱱ ᱡᱤᱥᱱᱩ ᱨᱟᱦᱟᱵᱚᱱ, ᱥᱤᱫᱷᱚᱨᱟᱫᱽ ᱵᱷᱟᱨᱟᱛᱷᱟᱱ ᱟᱨ ᱨᱮᱱᱩᱠᱟ ᱢᱮᱱᱚᱱ ᱥᱟᱶᱛᱮ ᱵᱷᱟᱵᱚᱱ ᱧᱩᱛᱩᱢ ᱛᱮ ᱯᱟᱴᱷ ᱞᱮᱫᱟᱭ ᱾ ᱪᱚᱞᱚᱛ ᱪᱤᱛᱟᱹᱨ  ᱵᱮᱯᱟᱨᱤᱭᱟᱹ ᱞᱮᱠᱟᱛᱮ ᱥᱤᱜᱤᱞ ᱞᱮᱱᱟ ᱾ ᱩᱱᱤ  ᱯᱮᱨᱤᱢᱟᱞᱚᱢ ᱟᱜ ᱪᱩᱨᱤᱛ ᱨᱮᱭ ᱚᱵᱷᱤᱱᱚᱭ ᱞᱮᱫᱟ, ᱢᱤᱫᱦᱚᱲ ᱞᱚᱫᱟᱢ ᱨᱮᱱ ᱦᱚᱲ ᱡᱟᱦᱟᱸᱭ ᱫᱚ ᱛᱨᱤᱥᱩᱨ ᱯᱟᱹᱨᱥᱤ ᱛᱮ ᱠᱟᱛᱷᱟ ᱠᱚ ᱞᱟᱹᱭ ᱞᱮᱫᱟ ᱟᱨ ᱪᱤᱛᱟᱹᱨ ᱞᱟᱹᱜᱤᱫ ᱠᱮᱨᱟᱞᱟ ᱯᱚᱱᱚᱛ ᱨᱮᱭᱟᱜ ᱟᱹᱰᱤ ᱜᱟᱱ ᱡᱩᱨᱤᱭᱟᱜ ᱞᱟᱹᱭ ᱥᱚᱫᱚᱨ ᱮ ᱧᱟᱢ ᱞᱮᱫᱟ ᱾ ᱩᱱᱤ ᱢᱤᱫ ᱫᱷᱟᱣ ᱮ ᱢᱮᱱ ᱞᱮᱫᱟ ᱡᱮ, ᱪᱤᱛᱟᱹᱨ ᱨᱮ ᱩᱱᱤ ᱫᱚ ᱯᱨᱟᱭ ᱵᱟᱝ ᱩᱯᱨᱩᱢᱟᱱ ᱢᱚᱱᱮ ᱞᱮᱫᱟᱭ ᱟᱨ ᱡᱟᱦᱟᱸᱭ ᱠᱚ ᱩᱱᱤ ᱠᱚ ᱵᱟᱰᱟᱭ ᱛᱟᱦᱮᱸᱫ ᱩᱱᱠᱩ ᱫᱚ ᱵᱟᱝ ᱵᱟᱰᱟᱭ ᱞᱮᱫᱟ ᱡᱮ ᱩᱱᱤ ᱫᱚ ᱯᱚᱨᱤᱢᱟᱞᱚᱢ ᱪᱩᱨᱤᱛ ᱨᱮᱭ ᱯᱟᱴᱷ ᱟᱠᱟᱫᱟ ᱾

ᱛᱟᱭᱚᱢ ᱥᱮᱨᱢᱟ ᱨᱮ ᱛᱩᱨᱩᱭ ᱜᱚᱴᱟᱝ ᱪᱤᱛᱟᱹᱨ ᱨᱮ ᱯᱟᱴᱷ ᱞᱮᱫᱟᱭ ᱾ ᱫᱟᱞᱤᱯ ᱠᱟᱵᱷᱤᱭᱟ ᱢᱟᱫᱷᱟᱵᱚᱱ ᱟᱜ ᱯᱟᱴᱷ ᱛᱮ ᱵᱮᱱᱟᱣ 'ᱛᱤᱞᱟᱠᱠᱚᱢ' ᱪᱤᱛᱟᱹᱨ ᱨᱮ ᱩᱱᱤ ᱫᱚ ᱢᱤᱫᱴᱟᱝ ᱠᱟᱹᱪ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱾ ᱩᱱᱤᱭᱟᱜ ᱛᱟᱭᱚᱢ ᱫᱟᱨᱟᱢ ᱪᱤᱛᱟᱹᱨ 'ᱠᱨᱟᱱᱤᱠ ᱵᱮᱪᱮᱞᱟᱨ,' ᱨᱮ ᱩᱱᱤ ᱢᱟᱢᱩᱴᱴᱤ ᱨᱮᱱ ᱵᱚᱭᱦᱟ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱾ ᱪᱚᱞᱚᱛ ᱪᱤᱛᱟᱹᱨ  ᱢᱤᱫᱴᱟᱝ ᱵᱮᱯᱟᱨᱤᱭᱟᱹ ᱞᱮᱠᱟᱛᱮ ᱥᱤᱜᱤᱞ ᱞᱮᱱᱟ ᱾ ᱩᱱᱤ ᱫᱚ ᱥᱤ ᱟᱭ ᱰᱤ ᱢᱩᱥᱟ, ᱨᱮ ᱫᱟᱞᱤᱯ ᱥᱟᱶᱛᱮ ᱚᱵᱷᱤᱱᱚᱭ ᱞᱮᱫᱟᱭ, ᱡᱟᱦᱟᱸ ᱫᱚ ᱢᱟᱞᱚᱭᱟᱞᱚᱢ ᱪᱚᱞᱚᱛ ᱪᱤᱛᱟᱹᱨ ᱨᱮ ᱥᱚᱨᱮᱥ ᱥᱞᱮᱯᱥᱴᱤᱠ ᱠᱳᱢᱰᱤ ᱟᱨ ᱠᱟᱹᱣᱰᱤ ᱟᱹᱨᱤ ᱞᱮᱠᱟᱛᱮ ᱥᱤᱜᱤᱞ ᱞᱮᱱᱟ ᱾ ᱯᱨᱤᱛᱷᱤᱨᱟᱡᱽ ᱥᱩᱠᱩᱢᱟᱨᱚᱱ, ᱠᱩᱱᱪᱚᱠᱳ ᱵᱳᱵᱟᱱ,ᱡᱚᱭᱥᱚᱨᱡᱚ ᱟᱨ ᱢᱮᱨᱟ ᱡᱮᱥᱢᱤᱱ ᱥᱟᱶᱛᱮ ᱯᱟᱴᱷ ᱠᱟᱛᱮ ᱨᱩᱴᱮᱱᱴᱤᱠ ᱠᱳᱢᱰᱤ ᱥᱚᱯᱱᱟᱠᱩᱰᱩ ᱨᱮ ᱟᱡᱟᱜ ᱢᱤᱫᱴᱟᱝ ᱧᱩᱛᱩᱢᱟᱱ ᱮᱱᱮᱢ ᱛᱟᱸᱦᱮ ᱠᱟᱱᱟ ᱾ ᱤᱵᱷᱟᱨ ᱵᱷᱟᱞᱟᱛᱷᱳᱴᱴᱩ ᱛᱤᱨᱤᱱᱡᱚᱞ ᱱᱟᱞᱟᱢᱚᱛᱮ ᱵᱷᱤᱰᱩ ᱾ ᱵᱚᱠᱥ ᱚᱯᱷᱤᱥ ᱨᱮ ᱵᱟᱝ ᱥᱤᱜᱤᱞ ᱞᱮᱱᱟ ᱾

 ᱱᱤᱡᱮᱨ ᱡᱤᱭᱚᱱ 
ᱵᱷᱟᱵᱚᱱᱟ ᱠᱚᱱᱱᱚᱲ ᱪᱚᱞᱚᱛ ᱪᱤᱛᱟᱹᱨ ᱥᱟᱯᱲᱟᱣᱤᱡ ᱱᱚᱵᱤᱱ ᱥᱟᱶ ᱮᱝᱜᱮᱡᱢᱮᱱᱴ ᱟᱠᱷᱲᱟ ᱫᱚ 2017 ᱥᱟᱹᱦᱤᱛ ᱨᱮᱭᱟᱜ ᱢᱟᱨᱪ ᱪᱟᱸᱫᱳᱨᱮ ᱥᱟᱯᱲᱟᱣ ᱞᱮᱱᱟ ᱾ 2018 ᱥᱟᱹᱦᱤᱛ ᱨᱮᱭᱟᱜ 22 ᱡᱟᱱᱩᱣᱟᱨᱤ ᱨᱮ ᱩᱱᱠᱤᱱ ᱵᱟᱯᱞᱟ ᱞᱮᱱᱟ ᱾  

 ᱯᱷᱤᱞᱢᱳᱜᱨᱟᱯᱷᱤ 

 ᱥᱤᱨᱯᱟᱹ 

 ᱥᱟᱹᱠᱷᱭᱟᱹᱛ